Big bang

O big bang (de l'anglés "gran esclatito") ye o nombre con que se conoixe a lo esclatito chigant que, seguntes bels cientificos, creyó lo nuestro universo. Joseph A. Angelo Jr. Encyclopedia of Space and Astronomy, Facts on File, 2006, ISBN 978-0-8160-5330-8, p.83 Si se calcula a que velocidat s'enampla l'universo y cuanto tiempo le ha calito ta plegar a la suya grandaria actual, podemos veyer que o big bang se produció fa uns 13.700 millons d'anyos.

cuantos cientificos, con os suyos estudios, han ito construyindo lo camín que leba ta la chenesi d'o modelo d'o big bang.

Os treballos d'Alexander Friedman (1922) y de Georges Lemaître (1927) emplegaban a Teoría d'a Relatividat d'Albert Einstein ta contrimostrar que l'universo yera en movimiento contino.

Poco tiempo dimpués, en l'anyo 1929, l'astronomo nortamericano Edwin Powell Hubble (1889-1953) descubrió galaxias mas allá d'a Carrera de sant Chaime que s'aleixaban de nusatros, como si l'universo se dilatase de contino. En l'anyo 1948, o fisico ruso nacionalizato nortamericano, George Gamow (1904-1968), planteya que l'universo se creyó en un esclatito chigant.

Curiosament, estió un d'os detractors d'ista teoría, l'astrofisico anglés Fred Hoyle qui, en 1950 y t'arreguir-se-ne, caricaturizó ista explicación con a exprisión big bang ("gran esclatito" u "gran boom" a lo inicio de l'universo), con la que agora se conoixe.

 Referencias 

 Articlos relacionatos 
 Cosmolochía.
 Universo.
 Big Crunch.
 Efecto Doppler.
 Inflación Cosmica.
 Universo Primitivo.

Categoría:Astronomía
Categoría:Cosmolochía